ఇన్వెస్టర్ల సెంటిమెంట్‌పై రుతుపవనాల ప్రభావం
లాభాల్లో ముగిసిన స్టాక్‌ మార్కెట్లు
ముంబై : మార్కెట్లు ఇంట్రాడే నష్టాలను రికవరీ చేసుకుంటూ చివరి నిమిషంలో కీలకరంగ షేర్లు రక్షణగా నిలవడంతో లాభాల్లో ముగిసాయి. రుతుపవనాలరాకలో ప్రగతి, మలిదశ కార్పొరేట్‌ ఆర్థిక ఫలితాలు వంటివి మార్కెట్లను ఈ వారంలో దిశా నిర్దేశం చేస్తాయని చెప్పవచ్చు. బిఎస్‌ఇ సెన్సెక్స్‌ 164 పాయింట్లుపెరిగి 25,653 పాయింట్లవద్ద స్థిరపడితే నిఫ్టీ 50సూచి 46 పాయింట్లు క్షీణించి 7861 పాయింట్లవద్ద స్థిర పడింది. ప్రభుత్వరంగ బ్యాంకుల క్షీణించిన ఫలితాలు, రుతుపవనాల జాప్యం తప్పదన్న వార్తలు ముందు ఇన్వెస్టర్ల సెంటిమెంట్‌ను ప్రభావితంచేసాయి. అయితే కొన్ని కీలకరంగాలషేర్లు పతనాన్ని కట్టడి చేయడంతో స్టాక్‌మార్కెట్లులాభాల్లోనే ముగిసాయి.నిఫ్టీ 8200 నుంచి 8350 స్థాయిలో చూడగలమని ఐడిబిఐ క్యాపిటల్‌ ఆర్ధికవేత్త వెల్లడిం చారు. ఇక దిగువస్థాయిలో చేస్తే 7860వరకూ ఉంటుందన్నారు. ప్రపంచ వ్యాప్తంగా ఆసియా మార్కెట్లు చైనా గణాంకాలతో కొంతమేర క్షీణించాయి. హ్యాంగ్‌సెంగ్‌, షాంఘై, నిక్కీ మార్కెట్లు 0.3 నుంచి ఒకటిశాతం పెరిగాయి. యూరోపియన్‌ స్టాక్‌ మార్కెట్లు కూడా దిగువ స్థాయిలోనే ముగిసాయి. ఎఫ్‌టిఎస్‌ఇ, ఫ్రాన్స్‌ సిఎసి వంటివి 0.3 నుంచి ఒకటిశాతం క్షీణించాయి. డాక్టర్‌ రెడ్డీస్‌ లాబ్‌పరంగాచూస్తే మూడు శాతంగా ఉంది. దేశంలోని రెండో అతిపెద్ద ఔషధ తయారీ సంస్థ మొదటిత్రైమాసిక లాభాలు 14శాతం పెరిగాయని ప్రకటిం చింది. ఉత్తర అమెరికా, యూరోప్‌, భారత్‌లలో మరింత పెరిగాయి. సిగరెట్‌ తయారీ సంస్థ ఐటిసి రెండుశాతంపెరిగింది. హిందూస్థాన్‌ యూనిలీవర్‌ 1.5శాతం పెరిగింది. రూపాయి క్షీణత కీలకరంగ షేర్లను కాపాడింది. టిసిఎస్‌, విప్రో, ఇన్ఫోసిస్‌0.3నుంచి 1.5శాతం పెరిగాయి. ఎస్‌బిఐ పరంగా ఐదుశాతంపెరిగింది. 27వ తేదీ బ్యాంకు లాభాలు ప్రకటిస్తుంది. పంజాబ్‌నేషనల్‌ బ్యాంకు 4శాతం దిగజారింది. ఇతరబ్యాంకింగ్‌షేర్ల పరంగా చూస్తే యాక్సిస్‌బ్యాంకు, ఐసిఐసిఐబ్యాంకులు 1.5నుంచి 2.5శాతం దిగజారాయి. ప్రభుత్వరంగ బ్యాంకులు షేర్లు తొమ్మిదిశాతం దిగువన ముగిసాయి. బ్యాంక్‌ఆఫ్‌ బరోడా, యూనియన్‌ బ్యాంక్‌ ఆఫ్‌ ఇండియా, సెంట్రల్‌బ్యాంక్‌ ఆఫ్‌ ఇండియా, దేనాబ్యాంకు, అలహాబాద్‌బ్యాంకు, బ్యాంక్‌ ఆఫ్‌ ఇండియా, సిండికేట్‌ బ్యాంకు, ఇండియన్‌ ఓవర్సీస్‌బ్యాంకు, ఎస్‌బిఐలు 1నుంచి 9శాతం క్షీణిం చాయి. ప్రభుత్వ రంగంలోని భెల్‌ 1600 కోట్ల ఆర్డరును సాధించింది. ఎన్‌టిపిసి, సెయిల్‌ జాయింట్‌ వెంచర్‌ కంపెనీలో సాగుతోంది.  షేర్లు ఒకటిశాతం క్షీణించాయి. ఇతర కంపెనీలపరంగాచూస్తే లూపిన్‌, ఐడిబిఐ, బ్రిటా నియా ఇండస్ట్రీస్‌, జెఎస్‌డబ్లు ఎనర్జీ, జస్ట్‌డయల్‌, భారత్‌ ఫోర్జ్‌, జెకెటైర్‌ వంటివి ఈ వారంలోనే ఫలితాలను వెల్లడించాల్సి ఉంది.